Alessia Ecaterina Andreianu are 13 ani și studiază la o școală privată, pentru care CRBL plătește anual 15.000 de euro.
„Foarte mulți bani. Cred că 15.000 s-a făcut anul ăsta. Fără transport, mâncare și alte lucruri. Este la ISB. Este la International School of Bucharest de la 5 ani. M-au luat, eram la Te cunosc de undeva, într-un sezon și a fost o discuție băiețească despre mașini și m-a luat că merg cu tractorul ăla, să-mi iau o mașină mai bună. Atunci am spus că pot să iau ce mașină vreau, mașina nu este nimic altceva decât un consumabil și aleg să plătesc pentru școala Alessiei mai mult decât pe mașina mea”, a spus CRBL la podcastul lui Jorge.
Micuța Alesia a moștenit multe trăsături și de la tatăl său, celebrul CRBL. În imaginile postate pe contul său de Instagram, fiica artistului are mai mereu zâmbetul pe buze.
„Îi place să cânte, să danseze, mai nou îi place să filmeze și să își editeze videourile, îi place tot ce ține de unboxing, îi place să citească, experimentează lucruri noi, cum ar fi să învețe să vorbească mandarină.”, a mai spus concurentul de la Power Couple într-un interviu mai vechi despre fiica sa.
Ce fel de tată este CRBL. Artistul a dezvăluit ce relație are cu fiica sa adolescentă, Alessia
”Suntem foarte apropiați, avem un numitor comun, dansul și muzica. Povestim foarte mult despre muzică, suntem foarte apropiați, suntem parteneri de joacă, de discuții, mă pun la curent cu lumea ei, iar eu încerc să echilibrez din lumea mea, e foarte interesant, suntem foarte apropiați, încercăm să povestim despre tot ce e nou, cool”, a spus CRBL.
Artistul se consideră un tată permisiv, dar nu acceptă ideea de a exagera. E tolerant, dar pune mare preț pe educație și vrea ca fiica sa să țină cont de cei șapte ani de acasă.
”Sunt un tată permisiv în limita bunului simț, educației. Tolerez, dar nu post să trec peste cei 7 ani de acasă, respectul, iubirea, acolo rămân destul de sever, nu e cazul Alessiei, ea așa a fost învațată, dar trec mai repede nimicurile”, a mai zis CRBL.
Întrebat ce părere are despre adolescenții din ziua de azi, CRBL spune că există atât plusuri, cât și minusuri la felul în care astăzi se comportă tinerii.
”Greu de spus. Dacă urmărești social media îți faci o părere, dacă mergi în piață la Obor îți faci altă părere, dacă mergi cu transportul în comun, e altă părere, dacă stai în București e una, dacă pleci din țară e altceva, e greu de spus, sunt plusuri și minusuri. Sunt și inteligenți, cumva șmecheri, sunt și deștepți, dar și naivi, au o forță de a dovedi, alții sunt destul de îndoctrinați cu social media și pierd esența vieții, sunt multe de discutat pe subiectul ăsta, dar e echilibrat”, a mai zis artistul pentru Spynews.